CELEX: 62014FN0009
Language: hu
Date: 2014-02-01 00:00:00
Title: F-9/14. sz. ügy: 2014. február 1-jén benyújtott kereset – ZZ kontra EBB

7.7.2014   
            
            
               HU
            
            
               Az Európai Unió Hivatalos Lapja
            
            
               C 212/44
            
         2014. február 1-jén benyújtott kereset – ZZ kontra EBB
   (F-9/14. sz. ügy)
   2014/C 212/56
   Az eljárás nyelve: olasz
   
      Felek
   
   
      Felperes: ZZ (képviselők: L. Isola és G. Isola ügyvédek)
   
      Alperes: Európai Beruházási Bank
   
      A jogvita tárgya és leírása
   
   A felperesre vonatkozó, 2012. évi értékelő jelentés abban a részében történő megsemmisítése, amelyben nem biztosít „exceptional performance” (rendkívüli teljesítmény), illetve „very good performance” (nagyon jó teljesítmény) minősítést, és nem javasolja D. besorolási osztályba történő előléptetését, továbbá annak abban a részében történő megsemmisítése, amelyben az értékelő jelentés meghatározza a felperes 2013-as évben elérendő célkitűzéseit, a 2012. évi értékelő jelentésre vonatkozó iránymutatások megsemmisítése, végső soron pedig az EBB kötelezése a felperes által állítólagosan elszenvedett vagyoni és nem vagyoni kár megtérítésére.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a következőket:
               
                           —
                        
                        
                           a fellebbviteli bizottság által 2012. december 18-án elfogadott határozat, az aktusok visszaküldése, valamint az új határozat elfogadása során tiszteletben tartandó szempontok rögzítése mellett;
                        
                     
                           —
                        
                        
                           a 2012. december 5-i„Note to Staff n. 722 PERSONNEL/S&D/D&P/2012–198” dokumentumban a személyzeti osztály által megállapított iránymutatások, valamint annak a „Guidelines to the 2012 annual staff appraisal exercise” melléklete, többek között annak azon része, amelyben előírja, hogy a végső döntést összefoglalás formájában kell közölni, de amely nem határozza meg az értékelő által betartandó szempontokat;
                        
                     
         
               —
            
            
               másodlagosan semmisítse meg a következőket,
               
                           —
                        
                        
                           a 2012. évi értékelő jelentés teljes egészében, azaz annak mind az értékelésre vonatkozó rész és azon rész, amelyben nem biztosít a felperes részére „exceptional performance” (rendkívüli teljesítmény), illetve „very good performance” (nagyon jó teljesítmény) minősítést, és nem javasolja D. besorolási osztályba történő előléptetését, mind pedig azon rész, amelyben meghatározza a 2013-ban elérendő célkitűzéseket;
                        
                     
                           —
                        
                        
                           minden ehhez kapcsolódó, ebből következő, illetve feltételezett intézkedés, köztük mindenesetre a személyzeti igazgatóság általi, a „2011 staff appraisal exercise, award of promotions and titles” (a személyzet 2011. évi értékelési időszaka, az előléptetett tisztviselők listája) című dokumentum alapján 2012. májusban végrehajtott előléptetések;
                        
                     
         
               —
            
            
               mindenesetre kötelezze az EBB-t a fentiekből eredő vagyoni és nem vagyoni károk megtérítésére (a meghatározott feltételekkel), a jogvitával összefüggésben felmerült költségek viselésére, valamint a kamatok megfizetésére és az elismert összegek újbóli értékelésére.